**ELŐTERJESZTÉS**

**Körmend Város Önkormányzata Képviselő-testülete 2022. május 12-i rendkívüli ülésére**

**Tárgy:** közbeszerzési szabályzat módosítása

Tisztelt Képviselő-testület!

A Közbeszerzési szabályzat módosítását javasoljuk, gyakorlati tapasztalatok alapján.

A legfontosabb módosítás az lenne, hogy a Pénzügyi és Közbeszerzési Bizottság mellett a Polgármester is kapna átruházott hatáskört közbeszerzési ügyekben. Olyan közbeszerzési döntésekről van szó, amelyek vagy egyszerű megítélésűek (pl. eljárás eredménytelenné nyilvánítása annak okán, hogy nem, vagy csak egy db ajánlat érkezett, vagy csak érvénytelen ajánlat érkezett), vagy amelyek az eljárás gyorsítását eredményezik (pl. ajánlati felhívás módosítása, amire általában határidő hosszabbítás miatt kell sort keríteni, vagy amiatt, hogy ajánlattevői kérdések miatt módosítani kell a műszaki dokumentációt.)

A Testület elé terjesztett szabályzat megkönnyítené az amúgy is túlbürokratizált közbeszerzési eljárások lebonyolítását.

Kérem a Testületet, hogy döntsön az előterjesztésről.

**HATÁROZATI JAVASLAT**

Körmend Város Önkormányzata Képviselő-testülete Körmend Város Önkormányzata, a Körmendi Közös Önkormányzati Hivatal és a Körmend Város Önkormányzata fenntartásában lévő költségvetési szervek közbeszerzési eljárásai során alkalmazandó Közbeszerzési szabályzatot a melléklet szerinti tartalommal hagyja jóvá 2022. május 1-ére visszamenő hatállyal, egyúttal a korábban jóváhagyott Közbeszerzési szabályzat az új szabályzat hatálybalépésével egyidejűleg hatályát veszti.

**Bebes István**

**polgármester**